Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 188

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége. A tárgytervező feladat tükrözze a tanuló látványértelmező, gondolati tartalomnak megfelelő elemző, átíró, képalkotó, formatervező készségét, a zománcművészet anyagairól, műfaji sajátosságairól, esztétikai törvényszerűségeiről megszerzett ismereteit. A tárgyalkotó feladat megoldása mutassa be a tanuló zománctechnikai jártasságát, mesterségbeli tudását, művészeti igényességét. 2006/62/II. szám 2.1. A tűzzománckészítő műhelygyakorlat gyakorlati vizsga két vizsgarészből tevődik össze: A) Rajzi, tervezési dokumentációval, szakmai indoklással együtt benyújtott kész tűzzománcozott tárgy vagy tárgycsoport. A benyújtott – tanári irányítással tervezett és kivitelezett – színes rajzi, tervezési munka (tanulmányrajz, tervvázlat, szerkezet-, nézet-, műszaki rajzi dokumentáció) alapján vörösréz lemezre ipari- vagy ékszerzománc használatával készített, festőzománc vagy ötvöszománc (filigrán-, rekesz-, sodrony- vagy azsúr-) technikával díszített tűzzománcozott tárgy vagy tárgyegyüttes lehet: – címer, cégér, – ékszerkollekció (függő, medál, melltű, hajdísz, gyűrű, karperec…), – ruhakiegészítő kollekció (gombok, csatok, öv- és táskarátétek…), – lakberendezési tárgy (kép, díszdoboz, szelence, tálka, kisplasztika…), – épületdísz (portál, murália, névtábla, címer…). A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan tervezett és elkészített zománcozott tárgy. A zománcozott vizsgatárgy az intézmény által meghatározott funkcióra, gondolati tartalom kifejezésére alkalmas, a tanuló által készített színes tervvázlat alapján megtervezett, lealapozott lemezre létrehozott tűzzománc alkotás. A vizsgamunka többek között lehet zománcgrafika vagy zománcfestmény. 2.2. A tűzzománckészítő műhelygyakorlat szóbeli vizsga tartalma: – a zománcművészet műfaji sajátosságai, – a zománcozás anyagai, – a fémalakítás műveletei, – zománctechnikák és műveletek, – zománcdíszítési módok, – a zománcművészet legjelentősebb tárgyi emlékei, alkotói, műhelyei, – a zománcművészet fejlődési szakaszai, technikai vonulatai, stíluskorszakai, – a magyar zománcművészet, – a zománcozás egészség- és környezetvédelmi alapismeretei.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes